Cine e câștigătorul premiului de 725.000 de euro la Loto 6/49. Surpriza e uriașă. Ce a transmis despre numerele care i-au purtat noroc, atunci când a venit marți, 14 mai 2024, la sediul Loteriei Române pentru a-și ridica banii.
Cine este fericitul norocos al premiului în valoare de 725.000 de euro de la Loto 6/49. Joacă și la Joker și Loz în plic. Instituția a transmis prin intermediul unui comunicat că este vorba de o persoană care locuiește în București.
Loteria Română a anunțat că este un bărbat în vârstă de 80 de ani, dar care nu dorește să își dezvăluie identitatea. Cetățeanul a ajuns la sediul central al instituției în cursul zilei de marți, 14 aprilie 2024, pentru a încasa premiul de categoria I.
Acesta se ridică la valoarea de 3.610.326,64 lei, ceea ce înseamnă că este o sumă de peste 725.000 de euro. Câștigul a fost obţinut la tragerea Loto 6/49 din data de 28 aprilie, bărbatul jucând aceeași variantă de foarte multă vreme.
Fericitul norocos a mai explicat că alege întotdeauna aceleași numere, însă care nu au valoare sentimentală. Mai mult decât atât, i-a încurajat pe românii de pretutindeni să joace în continuare și să nu renunțe.
„Câştigătorul este din Bucureşti, are peste 80 de ani şi joacă la Loto dintotdeauna. Ne-a declarat că numerele care i-au purtat noroc nu au semnificaţie personală şi că joacă mereu aceeaşi variantă”, a anunțat Loteria Română.
„Continuaţi să jucaţi! Aveţi încredere în Loteria Naţională!”, a mai transmis instituția legat de câștigătorul premiului de 725.000 de euro de la Loto 6/49. Bărbatul joacă și la Joker și Loz în plic, unde a avut parte, de asemenea, de mici câștiguri.
Câștigătorul premiului de 725.000 de euro este din București, după cum se arată în comunicatul emis de Loteria România. Biletul său a fost jucat la agenţia 72-054 din Sectorul 2, cel mai probabil cea mai aproape de casă.
Bărbatul care a pus mâna pe câștigul uriaș a completat cu o variantă simplă la Loto 6/49 şi o variantă la Noroc. Nu s-a prezentat imediat pentru a-și ridica banii, ci a așteptat mai bine de două săptămâni pentru a face acest demers.